cyanic-selkie/wikianc huggingface dataset:
Ludwig Christian Stern
Saol acadúil
Ar dtús, rinne sé staidéar ar an Fhileolaíocht Rómánsach agus Oirthearach i nGöttingen, agus is ann a chuir sé spéis ar leith i dteangacha an Domhain Thoir. In 1866 bhuaigh sé duais nuair a réitigh sé fadhb a bhain le déanamh na n-iolraí san Arabaisagus san Aetóipis. Ó 1869 amach bhí sé ag gabháil don Éigipteolaíocht sa Mhúsaem Éigipteach i mBeirlín. Tuairim 1872 ceapadh é chun a bheith i gceannas Leabharlann Leasríoga Cairo ach in Aibreán 1874 fuair sé post sa Mhúseum Ríoga i mBeirlín agus é de chúram air lámhscríbhinní Oirthearacha a chlárú. Ghnóthaigh sé dochtúireacht de bharr graiméar Coptach a scríobh sé in 1880. D’fhoilsigh sé neart alt in 'Zeitschrift für aegyptische Sprache und Altertumskunde'. Bhí sé ina bhall d’fhoireann eagarthóireachta na hirise sin. Tairgeadh ollúnachtaí Éigipteolaíochta dó in Gottingen agus Leipzig ach b’fhearr leis a bheith ina leabharlannaí sa roinn nua lámhscríbhinní a bunaíodh sa Leabharlann Ríoga i mBeirlín in 1886. Ceapadh é ina Stiúrthóir ar an roinn sin i 1905.
Is sna 1880idí deireanacha a chuir sé spéis sa léann Ceilteach den chéad uair. In Zeitschrift für celtische Philologie VIII, 1912 scríobh Kuno Meyer gurbh í an fhadhb ‘Oisíneach’ a d’adhain an spéis sin agus deir sé freisin gur féachadh air mar shaineolaí ar an litríocht sin tar éis dó cuntas a scríobh ar na laoithe fiannaíochta in Zeitschrift für vergleichende Literaturgeschichte in 1895. Mar leabharlannaí dhíríodh sé aird scoláirí ar na lámhscríbhinní agus na gluaiseanna a rabhthas tagtha orthu le deireanas. Luann Meyer go speisialta an mhacasamhail de ghluaiseanna Wurzburg a chuir sé ar fáil.
Nuair a bunaíodh Zeitschrift für celtische Philologie in 1899, ceapadh é féin agus Kuno Meyer ina gcomheagarthóirí agus b’fhéidir gurbh é an fáth is mó a raibh eolas ar a ainm in Éirinn gur chuir sé an chéad eagrán scolártha de ‘Cúirt an Mheán Oíche’ amach sa seachtú himleabhar den iris sin i 1905. Chabhraigh Dubhghlas de hÍde leis chun teacht ar oiread lámhscríbhinní agus ab fhéidir. Chuir sé aistriúchán sa Ghearmáinis agus foclóir i gcló in éineacht leis an téacs. Thug Meyer an chreidiúint dó gurbh é ba mhó a tharraing aird an domhain ar an dán agus ar an gceangal a bhí aige leis an litríocht mheánaoiseach. Chuir Dáithí Ó hUaithne (David Greene) eagrán amach faoi dheifir i 1968, ar mhaithe le Cumann Merriman agus dúirt san ‘Fhocal i dtaobh an téacsa’: ‘Níorbh fhiú bheith ag dul ar ais ar na sean-eagráin, mar táid an-truaillithe ar fad; bhí sé ina rogha idir Stern agus Fiachra Éilgeach Risteard Ó Foghludha. Bhí a bhua féin ag gach duine acu: ba scoláire mór é Stern agus bhí ceird na heagarthóireachta go hiomlán aige, ach dob fhairsinge go mór an t-eolas ar fhilíocht na Mumhan a bhí ag Fiachra’ (Cúirt an Mheán Oíche. . ., 1968). Is do Stern a thiomnaigh Fiachra Éilgeach a eagránsan i 1912. Ní hionadh go raibh tuairisc a bháis ní hamháin in An Claidheamh Soluis 28 Deireadh Fómhair 1911 ach in Freeman’s Journal. Dúradh i bpáipéar an Chonartha gur mhó a spéis sa Nua-Ghaeilge ná sa teanga i rith a tréimhsí luatha agus dúirt i dtaobh a eagráin de dhán Merriman: ‘''The vocabulary shows what a thoroughgoing and methodical editor he was. Not only does it give the Middle Irish form of the word in every case but various modern Irish authorities are quoted, including theGaelic Journal, which shows that the editor must have studied every word that appeared in it for 20 years''’. Dúradh freisin gurbh údar é ar Ghaeilge na hAlban agus ar Ghaeilge Mhanann agus gur togha scoláire Breatnaise a bhí ann.
Deireadh a shaoil
D’éag sé 9 Deireadh Fómhair 1911, in aois a shéú bliain is trí fichid agus creimeadh a choirp in Hamburg, ar an 12 Deireadh Fómhair 1911.
Tánaiste
Is é an Tánaiste leascheannaire rialtais na hÉireann, nó an tOireachtas mar a thugtar air. Caithfidh an Taoiseach, an Tánaiste agus an tAire Airgeadais bheith ina mbaill de Dháil Éireann, an teach ísle san Oireachtas. Ceaptar an Tánaiste ag Uachtarán na hÉireann, tar éis ainmníocht ón Taoiseach. D'fheidhmeodh an Tánaiste thar ceann an Taoisigh dá bhfaigheadh seisean bás nó dá gcuirfí ó chumas é, go dtí go gceapfaí Taoiseach nua.
Téarma
Tá bunús an nóis le fáil i sean-chóras na nGael. Bhíodh Tánaiste ainmnithe ag Taoisigh chun a n-áit a ghlacadh dá marófaí iad nó dá dtarlódh rud ar bith a chuirfeadh cosc orthu a ndualgais a chomhlíonadh. Sa dóigh sin bhíothas ag súil nach mbeadh achrann nuair a bheadh comharba le piocadh. D'imigh an focal isteach sa Bhéarla sna 1530dí mar tanist a raibh an chiall "comharba tofa Taoisigh Ghaelaigh" leis. An chiall liteartha a bhí leis roimhe seo ná "comhthreommhar, sa dara háit", ón tSeanGhaeilge tanaise "comharba roghnaithe". "An té a bhfuiltear ag feitheamh leis' is bunchiall don fhocal ó tani-hessio na Ceiltise.
Stair
Cruthaíodh an oifig seo i 1937, in áit oifig an Leas-Uachtarán na hArd-Chomhairle a bhí ann i ré an Saorstát. Bunaíodh an oifig mar pháirt den bhunreacht nua Bunreacht na hÉireann. Ba é Seán T. Ó Ceallaigh, ó Fhianna Fáil, an chéad Tánaiste ar 29 Nollaig, 1937. Sa lá atá inniu ann, is coitianta go bhfaigheann ceannaire an dara páirtí is mó sa comhrialtas an post tábhachtach seo.
Sráid na Mainistreach
Is sráid thábhachtach i mBaile Átha Cliath í Sráid na Mainistreach.
Llanboidy
51.8783°N, -4.5921°W
Baile i Sir Gaerfyrddin, an Bhreatain Bheag, is ea Llanboidy, 107.3 km ó Caerdydd agus 310 ó Londain. Tá daonra 1,039 ann, agus tá 450 (43.3%) in ann Breatnais a labhairt.
Modern Family
Cúlra
Is scigchlár faisnéise é, sé sin gur ficsean atá ann ach labhraíonn na carachtair isteach sa cheamara go minic. Tá trí theaghlach i gceist; Jay Pritchett agus a dara bean chéile ag a bhfuil mac aici, clann iníon Jay Pritchett, Claire Dunphy agus mac le Jay, Mitchell agus a chlann. Tháinig Lloyd agus Levitan ar choincheap na sraithe agus iad ag malartú scéalta faoina dteaghlaigh nua-aimseartha. D'fhéach 12.6 milliún ar chéad thaibhiú na sraithe agus moladh go hard é. Ó shin lean le moltaí léirmheastóirí agus bhain sé Duais Emmy don tSraith Ghrinn Is Fearr trí bliana as a chéile agus an Duais Emmy don Aisteoir Is Fearr i Sraith Ghrinn, chomh maith leis an mBan-Aisteoir Is Fearr i Sraith Ghrinn do Julie Bowen. Bhuaigh sé Duais Golden Globe don tSraith Teilifíse is Fearr – Ceoldráma nó Sraith Ghrinn. Dúirt Brian Lowry, ó Variety, "agus an clár ag mioneitilt idir trí scéalt éagsúil, tá sé cliste, gníomhach agus an rud is fearr; greannmhar, ag an am céanna ag léiríú dúinn na hathruithe atá ag teacht ar an rud atá i gceist le 'teaghlach'".
Craobh Iomána Shinsearach na hÉireann 1971
Ba chomórtas iománaíochta í Craobh Iomána Shinsearach na hÉireann 1971, a thosaigh ar 16 Bealtaine 1971 agus chríochnaigh ar 5 Meán Fómhair 1971. B'í an 85ú comórtas Craobh Iomána Shinsearach na hÉireann. Ghlac 15 fhoireann páirt. Bhuaigh Tiobraid Árann an comórtas don 22ú huair.
Tyburn
Sráidbhaile ab ea Tyburn suite sa bhun an Edgware Road, Londain.
Inleagadh
mion|[[Taj Mahal]] Bealach chun troscáin, rudaí is foirgnimh adhmaid a mhaisiú trí chiseal a ghearradh as an dromchla agus leathán adhmaid ar dhath eile a chur in ionad an chisil sin. Úsáidtear slisní eibhir, cnáimhe, sliogáin, scátháin, nó eile ar an dóigh seo.
The Old Blue Mayor She Ain't What She Used to Be
Craoladh an séú heipeasóid, "The Old Blue Mayor She Ain't What She Used to Be", den naoú sraith is fiche de The Simpsons ar an 12 Samhain 2017. Scríobh Tom Gammill & Max Pross an eipeasóid seo. D'fhéach 4.75 milliún duine ar an eipeasóid.
Harry Potter
right|thumb|300px|Stampaí poist (le clúdaigh leabhair sa tsraith) a eisíodh sa bhliain 2007 sa Ríocht Aontaithe Is sraith seacht n-úrscéal fantaisíochta é Harry Potter leis an údar Sasanach J. K. Rowling, agus ainm an phríomhcharachtair. Draíodóir óg is ea Harry a fhreastalaíonn ar Scoil Chomhoideachais Draíodóireachta Hogwarts. Tá seacht leabhar sa tsraith, leabhar faoi gach bliain a chaitheann an dalta ar Hogwarts. Baineann an chuid is tábhachtaí den phlota leis an gcomhrac idir Harry agus an Tiarna Dubh, Voldemort.
Feictear neart téama agus seánra sna seacht leabhar, ina measc an bás, an scoil, an grá, an fhantaisíocht, an chumhacht agus ag teacht in aois.
Ag tosú i 2001, rinne an comhlacht úd Warner Brothers sraith scannán bunaithe ar na leabhair, le dhá cheann faoin leabhar deireanach (Harry Potter agus Taisí an Bháis, Cuid a hAon agus a Dó). Rinne Daniel Radcliffe páirt an phríomhcharachtair, le Emma Watson agus Rupert Grint ag déanamh páirt a chairde Hermione Granger agus Ron Weasley.
Liosta Leabhar
Tá seacht leabhar sa tsraith:
Tháinig an seachtú leabhar, Harry Potter agus Taisí an Bháis, i gcló ar an 21 Iúil 2007. D'fhoilsigh Bloomsbury, an chuideachta foilsitheoireachta a chuir na leabhair Bhéarla i gcló, leagan Gaeilge den chéad leabhar sa tsraith, Harry Potter agus an Órchloch, sa bhliain 2004. Ba í Máire Nic Mhaoláin a chuir Gaeilge ar an mbuntéacs.
Léargas
Is é is ábhar do na leabhair ná eachtraí Harry Potter, dílleachta buachalla, atá ina chónaí le muintir Dursley, is é sin, a aintín Petunia, a uncail Vernon agus a chol ceathrair Dudley. Ag tús na sraithe, bíonn sé ina chodladh sa chupard faoin staighre agus tugann na Dursleys, ar Mugail (daoine nach bhfuil draíocht acu) iad, an-drochbhail air. Ach faigheann sé amach ar a aonú breithlá déag go bhfuil áit aige i Scoil Hogwarts, mar gur draíodóir é. Insíonn Rubeus Hagrid, coimeádaí na n-eochracha ag Hogwarts, dó gur maraíodh tuismitheoirí Harry ag an Tiarna Dubh, Voldemort, in ionad bás a fháil i dtimpiste ghluaisteáin mar a d’insíodh na Dursleys dó. Nuair a thug Voldemort faoi Harry a mharú, áfach, theip air agus chaill sé a chuid cumhachtaí, agus d’éalaigh Harry gan air ach colm ar a éadan a bhfuil cruth splanc thintrí air, mar go bhfuair máthair Harry, Lily, bás lena chosaint. Tá an-cháil ar Harry i ndomhan na ndraoithe mar sin. Mínítear níos déanaí sa tsraith go raibh Voldemort ag iarraidh Harry a mharú mar gheall ar thairngreacht a rinne Sybil Trelawney (a rinneadh múinteoir de chuid Hogwarts di ina dhiaidh sin) agus ar chuala Severus Snape (a rinneadh múinteoir de chomh maith) cuid de.
Baineann Harry an-taitneamh as an gcuid is mó dá chuid ama ar Hogwarts. Is fuath leis an tOllamh Snape ach éiríonn sé mór leis an bpríomhoide, Albus Dumbledore. Is iad Ron Weasley agus Hermione Granger a phríomhchairde, agus tá sé cairdiúil chomh maith le Rubeus Hagrid, an maor; Neville Longbottom; Luna Lovegood; agus neart eile. I rith na sraithe feictear ag siúl amach le roinnt cailíní é, mar atá, Ginny Weasley agus Cho Chang.
Cé go mbaineann an-chuid de na leabhair le saol scoile Harry ar Hogwarts, mar atá, ranganna, scrúdaithe, agus araile, is éard is príomhsnáithe an scéil ná a chogadh le Voldemort. Tá achoimre ar an snáithe seo thíos.
Tús na sraithe
Sa dara leabhar, Harry Potter agus an Seomra Diamhair, cuireann 'cuimhne' an déagóra Tom Marvolo Riddle (a d’fhreastalaíodh ar Hogwarts caoga bliain ó shin, agus a chuir cuid dá anam ina dhialann) Ginny Weasley faoina smacht, agus bíonn ar Ginny rínathair ársa a ligean saor ó sheomra rúnda finscéalach faoin gcaisleán chun daltaí de shliocht Mugal (Hermione san áireamh) a ionsú. Ag deireadh an úrscéil, nuair a fhuadaítear Ginny agus tógtar ann í, téann Harry isteach sa Seomra Diamhair, agus buaileann sé le scáil Tom Marvolo Riddle, a léiríonn gur anagram é a ainm ar "I am Lord Voldemort" ("Is mise an Tiarna Voldemort") – an Tiarna Dubh óg atá i Riddle. Scriosann Harry an dialann le goineog na rínathrach, tar éis dó í a mharú le Claíomh Gryffindor, agus faigheann scáth Riddle bás agus bíonn Ginny slán sábháilte.
Lár na sraithe
Is é an chéad leabhar eile, Harry Potter agus Príosúnach Azkaban, an t-aon leabhar amháin den tsraith nach mbuailtear le Voldemort ann. Ina ionad sin, creidtear ar feadh na cuide is mó den leabhar gurb é an namhad is dainséaraí dá bhfuil ag domhan na ndraoithe ná Sirius Black, iarchomhghuaillí mór le Voldemort, atá tar éis éalú ó phríosún na ndraoithe, Azkaban. Faigheann Harry, Ron agus Hermione amach ag deireadh an leabhair, áfach, go raibh Black – athair baistí Harry – neamhchiontach tar éis an tsaoil, agus gurb é Peter Pettigrew, a d’iompaigh sé féin ina fhrancach na blianta ó shin agus a bhí mar pheata le Ron, a rinne na coireanna. Éalaíonn Pettigrew, áfach, agus ní ghlantar ainm Sirius, ach éalaíonn Sirius chomh maith.
Ag deireadh an ceathrú leabhar, agus le cabhair Peter Pettigrew, tagann Voldemort i gcumhacht arís, is é sin, cruthaítear corp nua dá spiorad. Tá Harry mar fhinné ar an athbheochan, ach ní chreideann ach cuid bheag dá chairde agus dá mhúinteoirí go bhfuil sé ag insint na fírinne nuair a deir sé go bhfuil Voldemort fillte. I rith an cúigiú leabhar, Harry Potter agus Ord an Fhéinics, athbhunaíonn Dumbledore grúpa draoithe a throideann in aghaidh Voldemort darb ainm Ord an Fhéinics, ach bíonn feachtas clúmhillte ar bun ag an Roinn Draíochta in aghaidh Dumbledore agus in aghaidh Harry, go dtí go dtarlaíonn cath idir fórsaí Voldemort, agus fórsaí Dumbledore agus cairde Harry, in oifigí na Roinne féin. Maraítear Sirius sa chath seo, agus bíonn ar an Aire Draíochta éirí as a phost. Admhaíonn Dumbledore do Harry go gcaithfidh ceachtar Harry nó Voldemort an duine eile a mharú, mar gur chuala Voldemort tairngreacht de chuid Sybil Trelawney a dúirt an méid sin agus gur chuir sé muinín inti sin.
Leabhair dheireanacha na sraithe
Sa leabhar ina dhiaidh sin, Harry Potter agus an Prionsa Leathfhola, múineann Dumbledore do Harry faoi stair Voldemort. Insítear do Harry gur roinn Voldemort a anam ina seacht bpíosa, agus gur chuir sé na píosaí eile i sé réad difriúil ar a dtugtar Horcruxes, ionas nach bhfaigheadh sé bás riamh. Nochtann Dumbledore, áfach, go raibh an dialann a scrios Harry ina Horcrux, agus go bhfuil Horcrux eile, fáinne, scriosta aige féin cheana. Mar sin tá ceithre Horcrux fágtha, agus caithfear iad a mhilleadh sular féidir Voldemort féin a mharú. Téann Dumbledore agus Harry ar aistear chun ceann amháin díobh a aimsiú, ach ní fhaigheann siad ach macasamhail atá fágtha ina áit ag gadaí éigin eile, agus nuair a fhilleann siad ar Hogwarts, tá cuid de lucht tacaíochta Voldemort sa chaisleán, agus maraíonn Snape Dumbledore agus an cath ar siúl. Beartaíonn Harry gan filleadh ar Hogwarts an bhliain ina dhiaidh sin, ach na Horcruxes eile a chuardach.
Hogwarts
I dtús na sraithe, agus é tar éis a fháil amach go bhfuil sé ina ábhar draíodóra, tugann Harry aghaidh ar scoil na ndraíodóirí, Hogwarts. Albus Dumbledore atá mar phríomhoide na scoile.
Llanbryn-mair
52.6112°N, -3.6264°W
Baile i Powys, an Bhreatain Bheag, is ea Llanbryn-mair, 129.5 km ó Caerdydd agus 269 ó Londain. Tá daonra 897 ann, agus tá 432 (48.2%) in ann Breatnais a labhairt.
Liosta de charachtair Coronation Street (2012)
Sobaldráma Briotanach is ea Coronation Street (nó Corrie uaireanta). Is liosta na gcarachtar é seo a bhí ar Coronation Street den chéad uair sa bhliain 2012.
Púdar gunna
mion|clé|Gunpowder Mills, Ballincollig Tá raon airíonna ag meascáin éagsúla púdar gunna, ag brath ar a bhfoirmliú is a ngránúchán.
Tá an púdar gunna luachmhar fós mar phrímeálaí nó aidhnín is i bpiriteicnic.
Stair
Fionnadh sa tSín sa 9ú céad é, agus bhí gunnaí ag na Sínigh faoi 900, roicéid is gránáidí faoi 1042, canónacha faoi 1259.
Baineadh úsáid as san Eoraip i 1325.
An príomhphléascán míleata go dtí déanach sa 19ú céad.
9 Eanáir
Is é an 9 Eanáir an naoú lá den bhliain de réir fhéilire Ghréagóra. Tá 356 lá fágtha sa bhliain nó 357 i mbliain bhisigh.
Ghost Dog: The Way of the Samurai
Scannán is ea Ghost Dog: The Way of the Samurai a scríobhadh agus a stiúradh ag Jim Jarmusch. Leaschraoladh é i 1999. Tá plota an scannáin suite i gCathair Jersey, New Jersey i Stáit Aontaithe an lae inniu.
Triantán an Mhurdair
Ceantar i gCúige Uladh ab ea Triantán an Mhurdair, a raibh míchlú air i rith na dTrioblóidí, ó bhí a lán dúnmharuithe seicteacha agus polaitiúla idir lámhaibh ag na grúpaí paraimíleata éagsúla ansin, chomh maith le hArm na Breataine agus Constáblacht Ríoga Uladh. Bhí cuid den Triantán suite in Oirthear Thír Eoghain, cuid eile i nDeisceart Chontae Dhoire agus cuid eile fós i dTuaisceart Chontae Ard Mhacha.
Edgware Road
Is bóthar é Edgware Road suite i ngar den Sráid Oxford, Londain.
Leabhar Cloinne Aodha Buidhe
Faightear ann dánta cumtha ag baird chlanna Uí Ghnímh, Mhic an Bhaird, Uí Mhaolconaire agus Mhic Mhuireadhaigh. I dteannta sin, tá ann roinnt ábhar próis, mar shampla: Ceart Uí Néill, ina bhfuil liosta de chánacha éilithe ag an gclann ar fud na nUladh; agus an Leabhar Eoghanach.
Liosta de charachtair Coronation Street (2013)
Sobaldráma Briotanach is ea Coronation Street (nó Corrie uaireanta). Is liosta na gcarachtar é seo a bhí ar Coronation Street den chéad uair sa bhliain 2013.
Craobh Iomána Shinsearach na hÉireann 1972
Ba chomórtas iománaíochta í Craobh Iomána Shinsearach na hÉireann 1972, a thosaigh ar 14 Bealtaine 1972 agus chríochnaigh ar 3 Meán Fómhair 1972. B'í an 86ú comórtas Craobh Iomána Shinsearach na hÉireann. Ghlac 15 fhoireann páirt. Bhuaigh Cill Chainnigh an comórtas don 18ú huair.
Sráid Mhaoilbhríde
Is sráid thábhachtach i mBaile Átha Cliath í Sráid Mhaoilbhríde.
Craobh Iomána Shinsearach na hÉireann 1973
Ba chomórtas iománaíochta í Craobh Iomána Shinsearach na hÉireann 1973, a thosaigh ar 13 Bealtaine 1973 agus chríochnaigh ar 2 Meán Fómhair 1973. B'í an 87ú comórtas Craobh Iomána Shinsearach na hÉireann. Bhuaigh Luimneach an comórtas don seachtú huair.
Inlíon
Is éard atá i gceist le hinlíon ná úsáid theicneolaíocht an Idirlín chun córas inmheánach cumarsáide a chur ar fáil taobh istigh d'eagraíocht. Saothraíodh an coincheap ó lár na 1990idí. Is féidir na líonraí chuici a bheith nasctha leis an Idirlíon domhanda nó aonraithe uaidh. Córas inlín a ligeann naisc le heagraíochtaí seachtracha ar leith, is eislíon é sin.
Ailtireacht x86
Is í an ailtireacht x86 nó 80x86 an t-ailtireacht mhicreaphróiseálaí is coitianta i ríomhairí pearsanta.
Daniel Deronda
Is úrscéal é Daniel Deronda a scríobh George Eliot agus a foilsíodh sa bhliain 1876. Ba é an t-úrscéal deireanach a chríochnaigh sí agus tháinig sé i ndiaidh Middlemarch agus Felix Holt. Is é an t-aon leabhar amháin uaithi atá suite le linn a haimsire féin, sé sin réimeas Victeoiria. Is meascán é d'aoir shóisialta agus mhorálta, agus an aidhm a bhí leis ná cuma tharraingteach a chur ar smaointe Giúdacha Síónacha agus cabálacha. Is é an léargas cuimsitheach deireanach agus conspóideach é ó dhuine de na húrscéalaithe is mó cáil sa ré Victeoiriach.
Rinneadh an leabhar a scannánú ar a laghad trí uaire; rinneadh leagan ciúin de agus dhá leagan don teilifís. Cuireadh in oiriúint don stáitse é freisin. Rinne an compántas 69 Theatre léiriúchán amháin de ach go háirithe sna 1960í i Manchain, Shasana le Vanessa Redgrave i ról Gwendolen Harleth.
Buarannach
Ábhar a úsáidtear chun díbirt fuíll as an stéig a bhrostú. Feidhmíonn sé tríd an stéig a ghreannú chun gníomhaíochta matánaí, an toirt sa chonair a mhéadú, nó an chonair a bhealú. Is féidir go gcuirfidh a n-úsáid isteach ar ghnáthfheidhmiú na stéige is ionsú ábhair riachtanacha bia, agus le forúsáid, go réabfar an aipindic.
Púdarmhiotalóireacht
Cruthanna miotalacha a dhéanamh trí phúdar an mhiotail a chomhbhrú isteach sa bhfoirm chríochnaithe nó gar di. Baineadh feidhm aisti ar dtús chun filiméid tungstain a dhéanamh i gcomhair bolgán leictreach, agus anois chun uirlisí gearrtha cairbíd tungstain is imthacaí féinbhealaithe a dhéanamh. Is féidir é a dhéanamh le hiarann, stán, nicil, copar, alúmanam is tíotáiniam. Ar dtús déantar na púdair le páirteagail rialta de thoisí ar leith trí adamhú (trí sprae den mhiotal leáite a fhuarú go tapa) nó deascadh rialaithe ceimiceach. Ansin comhbhrúitear an púdar isteach i múnla roimh é a theaschóireáil (sintéarú). Is amhlaidh a tharlaíonn táthú idir na páirteagail ag na pointí tadhaill ar fud an struchtúir. I mbealach eile, cothaítear an púdar ó chrannóg isteach sa bhearna idir dhá rollóir chun stiall a dhéanamh. Is costéifeachtúil an modh deantúsaíochta é, agus tugann sé póiriúlacht sa struchtúr más inmhianaithe é sin.
Buanú
I ngrianghrafadóireacht, céim i bpróiseáil an scannáin ina mbaintear aon hailídí airgid atá fágtha san eibleacht i ndiaidh an réalta nó an tuartha, chun gur féidir an scannán a láimhseáil faoin solas gan aon chur isteach ná smál ar an íomhá bhuan. Tuaslagán tiasulfáit amóiniam nó sóidiam (hipea a thugtar air) a úsáidtear de ghnáth chuige seo.
Tom Waits
Is ceoltóir, cumadóir agus aisteoir é Thomas Alan Waits. Saolaíodh Waits ar an 7 Nollaig 1949 i bPomona, California, Stáit Aontaithe Mheiriceá.
Saol
Bhí Waits mar doirseoir ag an gclub oíche Heritage i San Diego sna 1970í, áit a bhí gach saghas ceoltóir ag seinm ann. Bhí Tom Waits tógtha lena lán ceoltóirí agus scríbhneoirí éagsúla, Bob Dylan, Lord Buckley, Hoagy Carmichael, Marty Robbins, Raymond Chandler, agus Stephen Foster. Thosaigh sé ag cothú a stíl féin, ag nascadh amhrán agus monalóg agus chuir sé an stíl nua i bhfeidhm gach oíche Luain ag an Troubadour i Los Angeles, áit a bhí a lán ceoltóirí ag fanacht i líne don lá ar fad le bheith ar an stáitse. Go gairid tar éis é sin, i 1971, thosaigh Waits ag taifeadadh i Los Angeles nuair a shíniú sé conradh le Herb Cohen agus Asylum Records, fear a bhí mar bhainisteoir Frank Zappa. Bhí Tom Waits 21 ag an am.
Augustus Welby Northmore Pugin
Ailtire a rugadh i Londain ab ea Augustus Welby Northmore Pugin (1812-1852). Dhear sé cuid mhaith de na maisiúcháin is den dealbhóireacht do Thithe na Parlaiminte i Westminster a tosaíodh i 1840, agus chuir go mór le hathbheochan na hailtireachta Gotaí i Sasana.
Tom Waits
Saol
Thosaigh Tom Waits ag turas le ceoltóirí mar Charlie Rich, Martha and the Vandellas agus Frank Zappa. Cothaíodh Waits lucht leanúna dílis leis an albaim The Heart of Saturday Night sa bhliain 1974, thaispeáin Waits a chúlra mar cheoltóir club oíche, le caint agus canadh le snagcheol mar cheol sa chúlra.
Rinne Waits taifeadadh don albaim Nighthawks at the Diner os comhair lucht féachana leis an atmaisféar beo a chothú, léiríonn an albaim an tréimhse seo ina slí bheatha, mar aon le eadarlúidí ina mbíonn Waits ag caint idir na amhráin. Agus é ag caint ar cheol an tréimhse sin dúirt Waits "I wasn't thrilled by Blue Cheer, so I found an alternative, even if it was Bing Crosby."
Rinneadh an albaim 'Small Change' i 1976, leis an drumadóir cáiliúil Shelly Manne. Bhí go leor tionchar Jazz san albaim, agus is le hamhráin mar "The Piano Has Been Drinking" agus "Bad Liver and a Broken Heart" a tháinig clú ar Waits don saol drabhlásach. Bhí stíl liriciúil ag Waits a tháinig ó thionchar Raymond Chandler agus Charles Bukowski.
Jerry Seinfeld
Is aisteoir Meiriceánach é Jerome Allen Seinfeld a rugadh ar an 29 Aibreán, 1954.
Liosta de charachtair Coronation Street (2014)
Sobaldráma Briotanach is ea Coronation Street (nó Corrie uaireanta). Is liosta na gcarachtar é seo a bhí ar Coronation Street den chéad uair sa bhliain 2014.
Craobh Iomána Shinsearach na hÉireann 1974
Ba chomórtas iománaíochta í Craobh Iomána Shinsearach na hÉireann 1974, a thosaigh ar 9 Meitheamh 1974 agus chríochnaigh ar 1 Meán Fómhair 1974. B'í an 88ú comórtas Craobh Iomána Shinsearach na hÉireann. Ghlac 13 fhoireann páirt. Bhuaigh Cill Chainnigh an comórtas don 19ú huair.
Edmund Arrowsmith
Naomh Caitliceach is ea Edmund Arrowsmith. Rugadh é ar an 1585 i Haydock agus cuireadh chun báis é ar an 28 Lúnasa 1628, i Lancaster, Sasana.
A470
Is mórbhóthar sa Bhreatain Bheag é an A470 (ar a dtugtar freisin An Príomhbhóthar ó Caerdydd go Glan Conwy). Is é an bóthar is faide sa tír é ag 299 km, agus nascann sé an phríomhchathair Caerdydd ar an gcósta theas le Llandudno ar an gcósta thuaidh. Cé go raibh ort dul ar na bóithre cúnga Llanidloes agus Dolgellau roimhe seo, seachnaítear an dá bhaile margaidh sinanois mar gheall ar nuachóiriú fairsing bóithre. Is débhealach den chuid is mó iad na 42 km ó Bhae Caerdydd go Merthyr Tudful, ach is carrbhealach singil an chuid is mó den bhealach ó thuaidh ó Merthyr go Llandudno..
Gabhann an bóthar trí dhá cheann de pháirceanna náisiúnta na Breataine Bige : Parc Cenedlaethol Bannau Brycheiniog (Béarla: The Brecon Beacons National Park), agus Eryri (Béarla: Snowdonia) ag tosú díreach ó dheas de Dinas Mawddwy.
Mionchur síos ar an bhealach
clé|mion| Córas sruth taoide an Bhóthair Thuaidh (Caerdydd), carrbhealach singil 3 lána
Sráid Mhuirfean
300px|deas|thumb|Sráid Mhuirfean Is sráid thábhachtach i mBaile Átha Cliath í Sráid Mhuirfean.
Llancarfan
51.4219°N, -3.3646°W
Baile i Bro Morgannwg, an Bhreatain Bheag, is ea Llancarfan, 14.7 km ó Caerdydd agus 224 ó Londain. Tá daonra 725 ann, agus tá 100 (13.8%) in ann Breatnais a labhairt.
Scéim uimhrithe bóithre na Breataine Móire
mion| Na criosanna uimhrithe do bhóithre A & B sa Bhreatain Mhór Is scéim uimhrithe í scéim uimhrithe bóithre na Breataine Móire a úsáidtear chun gach bóthar sa Bhreatain Mhór a rangú agus a aithint. Tugtar litir amháin do gach bóthar (a léiríonn catagóir an bhóthair) agus uimhir ina dhiaidh sin (idir 1 agus 4 dhigit). Tugadh isteach chun leithdháiltí maoinithe a shocrú, agus baineadh úsáid as na huimhreacha go luath ar léarscáileanna agus mar mhodh loingseoireachta. Tá dhá fho-scéim ann: ceann amháin do mhótarbhealaí, agus ceann eile do bhóithre nach bóithre mótarbhealaigh iad. Cé go bhfuil roinnt bóithre móra mar chuid de Líonra Bóithre na hEorpa, níl aon chomharthaí ar E-bhealaí sa Bhreatain Mhór, ná sa chuid eile den RA. De bharr athruithe ar ainmniúchán bóithre áitiúla, i gcásanna áirithe déantar bóithre a uimhriú lasmuigh den chrios. Tá cásanna ann freisin ina bhfaightear líon na mbóithre i gceantar amháin i láthair eile. Mar shampla tá an A594 sainithe mar Chuarbhóthar Leicester agus leithdháilte freisin ar bhóthar i Cumbria.
Néipíadá
Is é Néipíadá (Béarla: Naypyidaw) príomhchathair Mhaenmar. Cathair phleanáilte atá ann agus í gan rófhada ar an bhfód: cuireadh tús le tógáil na cathrach sa bhliain 2002. Rialtas míleata rúnmhar a d'ordaigh agus a dhírigh a tógáil, faoi thionchar na hastralaíochta go pointe éigin, de réir chosúlachta. Fógraíodh príomhchathair na tíre úd a bheith san áit go hoifigiúil ar an 6 Samhain 2005, cé nár aistríodh oifigí an rialtais ná nár fógraíodh ainm na cathrach nua go dtí an bhliain ina dhiaidh sin. Tá súil le críochnú na buntógála faoi dheireadh na bliana 2012. Bhí 925,000 duine ina gcónaí ann cheana sa bhliain 2009, rud a fhágann gurb é Néipíadá an tríú cathair is mó i Maenmar, i ndiaidh Yangon (Rangún) agus Mandalay. mion|500px|clé|Oifigí na parlaiminte i Néipíadá
Senchas Már
Tá an-chuid gluaise agus léargais le fáil i lámhscríbhinní níos deireanaí maidir leis an Seanchas Mór. Tá lena cois sin gluais Sean-Ghaeilge air, ar cheann de bheagán dá leithéid atá ar marthain. Is amhlaidh go ndearnadh na gluaiseanna úd sa Mumhain.
Tá an téacs eagraithe ina thrianta, agus tá roinnt dlíthe eagraithe ina dtréanna. Tá sé mollta ag Neil McLeod go bhfuil roinnt dlíthe eagraithe ina sé, agus meastar go bhfuil naisc áraithe eatarthu.
Deir an réamhrá gur scríobhadh an seanchas ag coiste naonúir ceaptha ag Naomh Pádraig chun an Féineachas a athchóiriú. Bhí ann mar bhall triúr ríthe, triúr easpag agus triúr ollúna litríochta, filíochta agus dlí, ina measc, an t-ollamh Éireann, Dubthach maccu Lugair. Bhí air féin réamhrá stairiúil a scríobh, agus deir sé gur glacadh:
Réamhrá Leath-stairiúil
Deir an réamhrá gur bheannaigh Naomh Pádraig béal an phríomhollaimh, Dubhthach moccu Lughair, a thug breithiúnas ansin ar Nuadh, marfóir Odhráin, carbadóir Phádraig. Lean Dubhthach leis ag aithris an dlí, ag fágaint gan athruithe iad lena raibh Dia sásta agus ag athrú iad nach raibh sé sásta leis.
Cuireadh Nuadh chun báis ach chuaigh sé láithreach bonn suas ar Neamh toisc gur mhaith Pádraig é. Ba chóir áfach marfóirí a mhaitheamh sa todhchaí, toisc nach mbeadh Pádraig i láthair chun iad a shlánú. Díríonn é seo uile aird ar dhéacht idir an duine daonna agus a anam síoraí.
Moltar go minic gurbh é an cás seo an fáth ar cosc ar phionós an bháis san Féineachas, cé go bhfuil roinnt cásanna ann a mholann a mhalairt, san áireamh: teip ar idirghabháil a dhéanamh i gcás dhúnmharaithe nó iarrachta ar dhúnmharú; marú dlíthiúil lucht treaspáis; agus bású le haghaidh sáraithe ar dlíthe éagsúla i Seachta XXXV (féach thíos).
Ní gá a chreidiúint gur tharla na heachtraí seo. Tugann na scéalta léargas dúinn áfach ar smaoinimh na mBreitheamh faoina dlíthe féin.
Cethairslicht Athgabálae
Luann an dréacht Ceithreshliocht Athghabhála nó Tochsail (Cethairslicht Athgabálae) go sonrach an córas agus na cúinsí áirithe trína bhféadfaí réadmhaoin dlite ag éinne do dhuine eile a urghabháil. San Fhéineachas, ní ghlactar láithreach seilbh ar an airnéis, m.s. bólacht, ina ionad sin coinnítear í chuig idirghabhálaí go n-íoca an féichiúnaí an fiach. Le himeacht, géilltear an airnéis.
Pléitear sa dréacht ceithre saghas tochail, bunaithe go príomha ar an tréimhse feithimh. Ní fios go cruinn fós na cúinsí a chinneann na tréimhsí.
Faightear ann fosta ábhar ar nósanna imeachta eile dlí, agus sliocht fada ina chuireann an t-údar an cheist, agus freagraíonn arís is arís eile, cén fáth a dtugtar Cethairslicht Athgabálae ar an dréacht.
Cáin Sóerraith agus Cáin Aicillne
Pléitear sa dá dhréacht, Cáin Saorratha (Cáin Sóerraith ) agus Cáin Bhunchéilsine (Cáin Aicillne ), an gaol idir tiarna agus saor, agus an airnéis agus na seirbhísí a roinneadh eatarthu.
Tugann Joseph Fisher faoi ndeara go nglaoití "tionacht" ar nós um bheostoc a fháil ar iasacht, agus gur tharla dá bharr an smaoineamh mícheart go raibh tionacht talún forbartha ag na Gaeil.
Cáin Lánamna
Faightear sa dréacht Cáin Lánúnas (Cáin Lánamna) ní amháin le rialacháin maidir le pósadh ach cumainn eile chomh maith. Tá ann deich saghas cumann, san áireamh trí shaghas pósta; cúig le caidreamh collaí ach gan chomhchónaí nó comhroinnt maoine; cumann trí éigniú; agus cumann idir beirt neamhinniúil. Pléitear ansin comh-mhaoin, maraon lena roinnt i gcás colscartha.
Córus Béscnai
Dar leis an dréacht Córas Béascna (Córus Béscnai nó Bésgnai),  is conradh é an gaol idir an Eaglais agus na daoine. B'éigean dosna daoine deachuithe a íoc, chéad torthaí a thabhairt agus a leithéid de rud, agus tá ar an Eaglais seirbhísí amhail is baisteadh a sholáthar agus a dheimhniú go raibh a baill macánta agus cráifeach. Cuirtear in úil sa téacs tionchar na heaglaise ar an bhFéineachas agus fosta gnéithe áirithe nach n-aontódh dlíodóirí canónta leo.
Sechtae
Ag tús an dara trian den tSeanchas Mór, tá cnuasach Seachtaí (Sechtae'') de rialacha gaolmhara (cé go bhfuil níos mó ná seacht i roinnt acu). Níl aon ábhar amháin ag aon seachta áirithe, ach is tábhachtach iad as atá le rá acu maidir le gnéithe éagsúla an Fhéineachais. Sa dréacht seo tá cúig sheachta is seasca, cé go bhfuil seachtaí eile le fáil in áiteanna eile sa tSeanchas Mór.
Bechbretha agus Coibes Uisci Thairdne
Creideann scoláirí gur scríobhadh an dá dhréacht Beach-bhreithiúnais (Bechbretha) agus Cóimhéid Uisce Seolta (Coibes Uisci Thairdne ) ag an údar céanna. Léitear sna dréachtaí seo eolas maidir le teicneolaíochtaí nua tugtha isteach ón Eoraip, beachaireacht agus muilinn uisce. Feictear na breithiúna ag dul i dtaithí ar dhúshláin nua dlí, agus go háirithe cosúlacht dlí faoi lán seoil.
Slicht Othrusa, Bretha Crólige agus Bretha Déin Chécht
Faightear na trí dréachtaí Sliocht Othrais (Slicht Othrusa), Breithiúnais Chró-luí (Bretha Crólige of Blood-Lyings) agus Breithiúnas Déin Chéacht (Bretha Déin Chécht) as a chéile sa tríú trian den tSeanchas Mór. Pléitear an chéad dá cheann le hothras, agus an tríú le cúiteamh le haghaidh gortuithe. Ar an drochuair, ní chaomhnaítear de Slicht Othrusa ach blúire. Faightear sna dréachtaí seo an-chuid den eolas ginearálta atá ar marthain maidir le hothras agus gortú (cé go bhfuil mionsonraí le fáil i ndréachtaí eile).
25 Eanáir
Is é an 25 Eanáir an 25ú lá den bhliain de réir fhéilire Ghréagóra. Tá 340 lá fágtha sa bhliain nó 341 i mbliain bhisigh.
Inscne neamhdhénártha
mion| Meirge ollmhór neamh-dhénártha ag paráid i bPáras ag léamh "Mon genre est non-binaire" ("Tá m'inscne neamh-dhénártha")
Is scáth-théarmaí iad inscne neamh-dhénártha agus inscne-aiteach d’ fhéiniúlachtaí inscne nach bhfuil fireannach ná baineannach amháin — atá lasmuigh den inscne dhénártha. Tagann féiniúlachtaí neamh-dhénártha faoin scáth trasinscneach, ós rud é go n-aithníonn daoine neamh-dhénártha de ghnáth le hinscne atá difriúil ón inscne a sannadh dóibh, cé nach measann roinnt daoine neamh-dhénártha go bhfuil siad féin trasinscneach.
Féadfaidh daoine neamh-dhénártha iad féin a aithint mar thríú inscne, idirmheánach nó ar leithligh,  aontú le níos mó ná inscne amháin,  gan aon inscnea bheith acu, nó féiniúlacht inscne athraitheach a ghlacadh. Níl féiniúlacht inscne ar dhóigh ar bith inchurtha le  ghnéaschlaonadh nó claonadh rómánsúil : bíonn gnéaschlaontaí éagsúla ag daoine neamh-dhénártha. Ní hionann a bheith neamh-dhénártha agus a bheith idirghnéasach; aithníonn formhór na ndaoine idirghnéasacha mar fhir nó mar mhná.
Athraíonn daoine neamh-dhénártha mar ghrúpa ina léirithe inscne, agus d’fhéadfadh roinnt diúltú go ndiúltóidh cuid acu féiniúlacht inscne ar fad. Cuirtear cóir leighis ar roinnt daoine neamh-dhénártha le haghaidh na diosfóiria inscne le máinliacht nó hormóin, mar is minic a bhíonn fir trasinscneach agus mná trasinscneach.
Der Steppenwolf
An Scéal
Is intleachtach ag teannadh ar a chaogú lá bhreithe é Harry Haller. Cuirtear ar an eolas muid ar an deighilt intinne atá aige trí chuir síos i gcáipéis a thagann sé air de thimpiste ag tús an leabhair. Léirítear an coimhlint buan idir an daonnacht mar ghrá, oiliúint agus ealaíon agus an brúidiúlacht i bhfoirm an mac tíre, ina shaol.
De dheasca an coimhlint seo ní féidir leis gnáthchaidrimh a bheith aige leis an saol agus fásann fuath ann i leith an saol éadrom thart air. Sé toradh na mothúcháin seo ná go bheartaíonn sé lámh a chuir ina bhás fhéin ar a chaogú bhreithlá atá ag teannadh air. Oíche chinniúnach amháin agus é ag taistil thart na cathrach ó theach ósta amháin go tithe ósta eile, tar éis teipeadh air i gcaidrimh sóisialta a bhí aige i dteach seanchara leis agus a bhean siúd, buaileann sé le bean óg air a thugann sé Erminne. Diaidh ar ndiaidh agus iad ag cómhrá, braitheann sé go bhfuil tuiscint ag an mbean óg seo dó.
Deireann sí go meallfaidh sí é agus ag deireadh go mbéidh air í a mharú. Cuireann sí saol úrnua ar fáil dó agus í ag múineadh damhsa dó agus é dá réitiú le haghaidh cruinniú rinceoirí ollmhór. Cuireann sí bean ar fáil dó a athmhúsclaíonn a shuim sa ghrá. Bíonn rithim na fichidí san Eoraip, mar a rinne Scott FitzGerald chuir síos ar le bhraith sa chuid seo den úrscéal. Is léir go bhfuil an Steppenwolf ag feidhmiú anois ar leibhéal difriúil ar fad.
Tá neart téamanna sa leabhar seo agus is leabhar casta é. Léirítear dúinn ceann de mhórthéama Hesse anseo. Sin é an coimhlint buan, dár leis, idir an bunús ainmhitheach ar thaobh amháin sa duine daonna agus an neach bainteach leis an daonnacht agus rudaí ardnósacha ar an taobh eile.
Misinéirí na Carthanachta
mion|clé|[[Tiorána|Tirana nó Tiorána]] Is ord rialta é Misinéirí na Carthanachta. Tá aidhm acu grá agus aire a thabhairt do na daoine nach raibh rud ar bith acu féin.
Craobh Iomána Shinsearach na hÉireann 1975
Ba chomórtas iománaíochta í Craobh Iomána Shinsearach na hÉireann 1975, a thosaigh ar 1 Meitheamh 1975 agus chríochnaigh ar 7 Meán Fómhair 1975. B'í an 89ú comórtas Craobh Iomána Shinsearach na hÉireann. Ghlac 13 fhoireann páirt. Bhuaigh Cill Chainnigh an comórtas don 20ú huair.
Misinéirí na Carthanachta
Stair
Sa bhliain 1950 fuair Máthair Treasa cead ón Vatacáin ord rialta dá cuid féin a chur ar bun i gCalcúta, chun obair a dhéanamh i measc an léin agus chun freastal ar na bochtáin ba bhoichte. . Ansin d’fhág sí Ord Loreto agus bhunaigh sí ord rialta nua ,"Misinéirí na Carthanachta". mion|clé|[[Háítí|Haiti]]
Chuir an Mháthair Treasa áras ar bun do na daoine a bhí ag fáil bháis agus gan aon duine ann le cúram a thabhairt dóibh. Tugadh daoine go dtí an t-áras seo ionas go bhféadfaí cúram a dhéanamh díobh agus go bhfaighidís bás le dínit.
D’oscail an Mháthair Treasa áras chomh maith do leanaí tréigthe a aimsíodh sna sráid eanna. Roimh i bhfad thug na páistí an t-ainm an Mháthair Treasa uirthi. Bhí sé deacair aici ar dtús mar ní raibh airgead ar bith aici. Ach de réir a chéile tháinig daoine eile a chuidiú léi agus thosaigh daoine a thabhairt airgid di. Chiallaigh seo go dtiocfadh léi a cuid oibre a leathnú amach.
D’oscail sí teach altranais ar áit a raibh teampall Hiondúch. agus shocraigh sí go rachadh clinicí taistil go dtí áiteanna áirithe i gCalcúta ionas go bhfaigheadh lobhair cóir leighis. Ansin d’oscail sí áit chónaí ar son páistí gan tuismitheoirí agus áit chónaí ar son daoine a raibh lobhra orthu.
Chaith Máthair Treasa cúig bliana is daichead ag obair ann agus ag cur le fás Mhisinéirí na Catharnachta ar fud na tíre agus an domhain.
Tháinig méadú mór ar an ord leis na blianta. Ach fuair Máthair Treasa bás in 1997 agus ag am a báis, bhí 610 Misin lonnaithe in 87 tír.
Lean Misinéirí na Catharnachta ar aghaidh ag fás. Leath Misinéirí na Carthanachta ar fud na cruinne agus bhí thart ar 5000 ag obair iontu sa bhliain 2014. mion|clé|Ceannceathrú i g[[Calcúta]]
Sa lá atá inniu ann
Sa lá atá inniu ann, tá 3,000 bean rialta agus 400 bráthair ag obair i 87 tír. Tá siad ag freastal ar dhaoine bochta agus ar dhaoine atá ag fáil bháis i 160 baile ar fud an domhain.
Sráid na Parlaiminte
Is sráid thábhachtach i mBaile Átha Cliath í Sráid na Parlaiminte.
Féilte na nGael
link=https://ga.wikipedia.org/wiki/%C3%8Domh%C3%A1:Snap-Apple_Night_globalphilosophy.PNG|clé|mion|333x333px|[[Cluiche|Cluichí úll: An Bhlarna 1832 (péintéir Daniel Maclise sa bhliain 1833).]] Bhí ceithre fhéile móra ag na Gaeil fadó (Samhain, Imbolg, Bealtaine, Lúnasa), chomh maith le roinnt féilte beaga. Nuair a tugadh an Chríostaíocht go hÉirinn tuairim is 1500 bliain ó shin, chuir na sagairt agus na manaigh cuma na Críostaíochta ar chuid de na nósanna a bhí ag na Págánaigh roimhe sin. Mar gheall air sin, bíonn cuid de na féilte a bhí ag na SeanGhaeil á gceiliúradh go fóill in Éirinn sa lá atá inniu ann.
Bhí tábhacht leis na grianstad anna (na laethanta is faide agus is gairide) agus leis na cónocht aí (nuair a bhíonn an lá agus an oíche ar comhfhad lena chéile) fosta. Is dócha go mbaineann cuid mhór de nósanna na Nollag agus Lá Fhéile Stiofáin le deasghnátha na bPágánach do ghrianstad an gheimhridh (Buachaillí an Dreoilín, mar shampla, nuair a bhíodh daoine ag dul ó theach go teach ar lorg airgid) agus go bhfuil baint idir Oíche/Lá Fhéile Eoin nó Oíche Fhéile San Seáin agus grianstad an tsamhraidh. link=https://ga.wikipedia.org/wiki/%C3%8Domh%C3%A1:Tricephale%20Carnavalet.jpg|alt=|mion|[[Dia tríshleasach, "Lugus", Iarsmalann Carnavalet, Páras.]]
Llandaf
Baile i Caerdydd, an Bhreatain Bheag, is ea Llandaf, 3.3 km ó Caerdydd agus 214 ó Londain. Tá daonra 8,746 ann, agus tá 1,337 (15.3%) in ann Breatnais a labhairt.
James Callaghan
Polaiteoir Briotanach ab ea James Callaghan (27 Márta 1912-26 Márta 1995) agus Príomh-Aire na Ríochta Aontaithe idir 1976 agus 1979. Ceannaire Pháirtí an Lucht Oibre idir 1976 agus 1980 ab ea é. Bhí sé freisin mar Rúnaí Stáit Gnóthaí Eachtracha agus An Chomhlathais idir 1974 agus 1976, Rúnaí Gnóthaí Baile idir 1967 and 1970 agus Seansailéir na Státchiste idir 1964 agus 1970.
Jared Taylor
Gníomhaí Meiriceánach go mór ar an eite dheas is ea Samuel Jared Taylor. Rugadh é i gKōbe, Maoracht Hyōgo, An tSeapáin ar an 15 Meán Fómhair, 1951.
Gníomhaire Indiach
I stair na Stát Aontaithe, ba dhuine aonair é gníomhaire Indiach a bhí údaraithe chun idirghníomhú le treibheanna Indiacha Mheiriceá thar ceann an rialtais.
Dùn Chailleann
Is baile suite i gComhairle Pheairt is Cheann Rois é Dùn Chailleann.
Craobh Iomána Shinsearach na hÉireann 1976
Ba chomórtas iománaíochta í Craobh Iomána Shinsearach na hÉireann 1976, a thosaigh ar 2 Bealtaine 1976 agus chríochnaigh ar 5 Meán Fómhair 1976. B'í an 90ú comórtas Craobh Iomána Shinsearach na hÉireann. Ghlac 13 fhoireann páirt. Bhuaigh Corcaigh an comórtas don 22ú huair.
Benjamin O'Fallon
Gníomhaire Indiach ab ea Benjamin O'Fallon (1793-1842) feadh na limistéar uachtarach de na hAibhneacha Mississippi agus Missouri. D'idirghníomhaigh sé le Meiriceánaigh Dhúchasacha mar thrádálaí agus mar ghníomhaire Indiach. Bhí sé i gcoinne gaisteoirí agus trádálaithe na Breataine a bhí ag feidhmiú sna Stáit Aontaithe agus i gcríocha. Chreid sé gur chóir go mbeadh seasamh láidir glactha ag an arm i gcoinne lucht na Breataine agus freisin gur chóir a bheith diongbháilte sna idirbheartaíochtí le Meiriceánaigh Dhúchasacha. Ainneoin a bhealach teanntásach agus a aighneas leis an arm, bhí sé in ann conarthaí a idirbheartú idir Meiriceánaigh dhúchasacha agus gheala. Go luath agus níos déanaí, mar ghairm bheatha, thóg sé muilte mealdair, ba mhiondíoltóir agus plandálaí é. Bhailigh sé déantáin Meiriceánacha Dúchasach agus pictiúir de bhaill treibhe le George Catlin. Ba é a uncail William Clark a chaomhnóir agus a thacadóir airgeadais.
Comhdháil Pugwash
deas|250px|thumb|Comhdháil Pugwash Sraith comhdhálacha ag eolaithe a bhí buartha faoi bhagairt na n-arm núicléach. Tionóladh an chéad ceann i bPugwash in Albain Nua Cheanada i 1957, go mór faoi anáil Bertrand Russell. Ag comhdháil 1963 thug na Stáit Aontaithe eolas don Aontas Sóivéadach ar na córais sábháilteachta d'airm núicléacha, mar chéim ar aghaidh chun srianadh a chur ar na hairm sin. Joseph Rotblat a bhí ina uachtarán ar na comhdhálacha thar bhlianta fada.
Corn Uí Dhubhthaigh
Duais chamógaíochta Éireannach é Corn Uí Dhubhthaigh, an ceann is mó sa spórt. Bronntar an corn ar an bhfoireann a bhuann Craobh Chamógaíochta na hÉireann, an príomhchomórtas sa tír eagraíonn Cumann Camógaíochta na nGael. Imrítear an cluiche ceannais i bPáirc an Chrócaigh, Baile Átha Cliath gach bliain ar an dara nó an tríú Domhnach i mí Mheán Fómhair. Tá an corn ainmnithe in ómós do Sheán Ó Dubhthaigh.
Búbaí
Éan atá gaolmhar leis an ngainnéad. Dúchasach do na farraigí trópaiceacha is fothrópaiceacha. Sruthlíneach le gob biorach gealdaite. Gabhann sé éisc trí thumadh go hingearach isteach san uisce. Boilg aeir faoin gcraiceann san aghaidh, a mhaolaíonn turraing an tumtha.
De duodecim abusivis saeculi
Dréacht as Laidin na hÉireann ar moráltacht shóisialta agus pholaitiúil is ea De duodecim abusivis saeculi ("De dhá pheaca déag an Domhain"). Scríobhadh é ag údar Éireannach anaithnid idir 630 agus 700. Le linn na meánaoise, bhí clú agus cáil ag an saothar ar fud na hEorpach, curtha chun cinn ar dtús ag misinéirí Éireannacha san 8ú haois.
Údar
Cuireadh an saothar ag amanna éagsúla i leith údair chanónta agus mór le rá: Naomh Pádraig, Naomh Agaistín, ach go traidisiúnta Naomh Cipireán. Níor tharla ach go dtí an bhliain 1909 gur chuir Siegmund Hellmann (de) an saothar síos d'údar Éireannach anaithnid den 7ú haois. Ó shin i leith, glaoitear de ghnáth Bréag-Chipireán (Pseudo-Cyprian) air.
Dhá pheaca déag
Seo a leanas na dá pheaca déag le fáil in De duodecim:
Tionchar
Cuireann Hellmann in úil tionchar mór an tsaothair ar scríbhneoireacht Chairilínseach, amhail is ''mirrors for princes.
Tá roinnt fianaise ann le haghaidh cháil an téacs i Sasana sa deichiú haois. Bhronn Æthelwold Winchester cóip de do Theach Peterborough. Bhain Ælfric Eynsham leas as leagan le fáil in Collectio canonum le hAbbo Fleury, le haghaidh a dhréacht SeanBhéarla De octo vitiis et de duodecim abusivis gradus, inar aistrigh sé go hiomlán an t-alt rex iniquus.
Púilí Ungárach
mion|Púilí Ungárach Madra meánach a saothraíodh san Ungáir le haghaidh seilge is mar mhadra caorach is ea an púilí Ungárach. Na cluasa ar crochadh, an t-eireaball lúbtha os cionn an droma. An fionnadh tiubh fada, ag clúdach na súl is na gcluas, go minic chomh fada leis an talamh is in aimhréidh ina cordaí cosúil le rópaí.
24 Deireadh Fómhair
Is é an 24 Deireadh Fómhair an 297ú lá den bhliain de réir fhéilire Ghréagóra nó an 298ú lá i mbliain bhisigh. Tá 68 lá fágtha sa bhliain.
Dul
Is baile suite i gComhairle Pheairt is Cheann Rois é Dul.
Róisín Bean Mhic Dhonnchadh
Taidhleoir agus scríbhneoir Éireannach a bhí in Róisín Bean Mhic Dhonnchadh (Róisín Ní Dhochartaigh roimh phósadh di agus PD Linín a hainm pinn). (O'Doherty roimh phósadh di). Scríobh sí sraith faoin mbleachtaire Maidhc a d'fhoilsigh Sáirséal agus Dill sna 1950idí agus sna 1960dí. Bhí sí ar dhuine de bhunaitheoirí na hirise Comhar. Bhain an tsraith bhleachtaireachta le buachaill dána scoile darbh ainm Maidhc a raibh croí mór maith aige. Deirtear go gcuirfeadh an tsraith Just William le Richmal Crompton i gcuimhne. Maidhc príomhcharachtar eachtraí an leabhair agus castar iontu freisin lena chairde, Nuala ar dhuine acu. Foilsíodh an leabhar deiridh sa tsraith sa bhliain 1968, an bhliain a bhfuair Linín bás anabaí i gcathair Nua-Eabhrac. Fionán De Barra a rinne na líníochtaí.
Ba í an chéad reachtaire mná ar an gCumann Gaelach (COBÁC). Bhain sí an chéad duais amach i seisiún 1940-41 an Chumainn Ghaelaigh, duais a bronnadh gach bliain ar an gcainteoir is fearr sa chumann.
DUAISEANNA CHLUB LEABHAR NA SÓISEAR 1968/1969
Roinn (i) Duais Aitheantais, £45 : Róisín Nic Dhonnchadha. 25 Bóthar Glas Árd, Baile Átha Cliath, 6. ("Maidhc sa Danmhairg"). Moltóirí: Caoimhín Ó Marcaigh, M.A., agus Conchubhar Rónáin, M.A.
Léirmheas
Maidhc sa Danmhairg á leirmheas ag Maitiú Ó Murchú in Comhar, Iml. 27, Uimh 6 (Meitheamh, 1968), lch. 24 ''Seo an ceathrú eachtra ag Maidhc agus a chairde. Is mac le hAmbasadóir na hÉireann chun na Danmhairge é agus nuair a bhuaileann beirt as Éirinn ann chuige le saoire a chaitheamh leis, tosaíonn an eachtraíocht. Tagann as an ruaille-buaille a chruthaíonn siad go dtugtar chun solais duine a chaith cuid mhaith dá shaoil ag fealltóireacht i gcoinne na Danmhairge agus atá réidh anois le tionscal na talmhaíochta in Éirinn a scrios. Tá stíl grod, gasta gonta ag an údar a phoc-léimeann ó tharlú go tarlú. Tá sé le moladh ar an gcúis sin mar ábhar léitheoireachta do dhaoine óga atá ar tí tabhairt faoi leabhair a léamh.''
Llanddaniel Fab
53.2097°N, -4.2537°W
Baile i Môn, an Bhreatain Bheag, is ea Llanddaniel Fab, 205.8 km ó Caerdydd agus 338 ó Londain. Tá daonra 748 ann, agus tá 470 (62.8%) in ann Breatnais a labhairt.
Machaire gailf
thumb|right|300px|1=plásóg thiála, 2=guais uisce, 3=garbhlach, 4=thar teorainn, 5=abar gainimh, 6=guais uisce, 7=an mínleach, 8=an phlásóg amais, 9=bratchuaille, 10=an poll Is fearann faoi leith é machaire gailf. Is áit é le cluiche gailf a imirt. Bíonn leagan amach faoi leith ar mhachaire gailf chun freastal ar riachtanais an chluiche. Bíonn sraith poill ar gach machaire. Braitheann sé ar líon na bpoll - 9 bpoll nó 18 bpoll. Bíonn limistéar faoi leith ann do gach poll. Bíonn áit tosú ar a ghlaotar tí nó an phlásóg thiála, mínleach, garbhlach agus guaiseacha eile, agus plásóg amais ag gach poll.
Is iondúil áiseanna eile bheith ann freisin ar nós fearann cleachta agus clubtheach inar féidir le imreoirí a chuid éadaí a athrú, earraí a cheannach, cithfholcadh a thógaint i ndiaidh cluiche, bia agus deoch a chaitheamh, agus a bheith ag bladhmaireacht agus ag bomannacht agus ag móradh as a gcluiche agus ag caitheamh anuas orthu siúd nár éirigh rómhaith leo sa chluiche.